Organická káva, príp. Bio káva je synonymom vyššej kvality, avšak v kávovom priemysle to nie je také jednoznačné. Množstvo malých farmárov nemá finančné prostriedky na to, aby si mohli dovoliť zaplatiť za ekologickú certifikáciu. Väčšina malých a chudobnejších fariem aj napriek tomu spĺňa podmienky organického poľnohospodárstva, čisto preto, že nemajú inú možnosť. \r \r \r \r Na druhej strane, niektorým farmárom nezostáva nič iné, ako si občas pomôcť použitím nejakej formy chemických hnojív alebo pesticídov. Mnohí totiž popri káve pestujú aj inú plodinu, vďaka ktorej si dokážu zarobiť na živobytie. Aj napriek tomu sa pri výbere zelenej kávy neorientujeme len podľa získaných certifikátov, ale celkovej kvality a chuti danej kávy.